কলকাতা টিভির খবরের জের, নিউ টাউন শিপ প্রাথমিক বিদ্যালয়ে বসল নতুন জলের পাম্প

ঝাড়গ্রাম, অরূপ ঘোষ: কলকাতা টিভির (Kolkata Tv) খবরের জেরে নড়েচড়ে বসল প্রশাসন। খবরের জেরে বসানো হল নতুন জলের পাম্প (New water pump) । পৌঁছালো পানীয় জলের ট্যাঙ্ক।

প্রসঙ্গত, জল নেই স্কুলে জলের অভাবে মিড ডে মিলে ভাতের বদলে মুড়ি চানাচুর দেওয়া হল পড়ুয়াদের। ঘটনাটি ঘটেছিল ঝাড়গ্রাম (Jhargram) শহরের ঘোরাধরা এলাকায় অবস্থিত নিউ টাউন শিপ প্রাথমিক বিদ্যালয়ে (New Township Primary School) ।

কম বেশি ৯ মাস ধরে অকেজো স্কুলের পানীয় জলের পাম্প। তাই গরম পড়তে না পড়তেই জল সমস্যায় জেরবার নিউ টাউনশিপ প্রাইমারি স্কুল। ব্যস্ত সড়কের পাশে প্রাথমিক বিদ্যালয়।

আরও পড়ুন: ফের চড়বে পারদ, সর্বোচ্চ তাপমাত্রা বাড়বে ৩ থেকে ৫ ডিগ্রি

পাশে রয়েছে অঙ্গনওয়াড়ি সেন্টার। সব মিলিয়ে খুদে পড়ুয়ার সংখ্যা প্রায় ১০০ জন। এই খবর দেখানোর পরেই নড়েচড়ে বসে স্কুল বোর্ড ও প্রশাসন। ইতিমধ্যে নুতুন করে পাম্প লাগানো হচ্ছে। দেওয়া হয়েছে পানীয় জলের টেঙ্ক। খুশি স্কুল শিক্ষিকা অভিভাবকরা।